Լուիզա Ատկինսոն

Քերոլայն Լուիզա Ուարինգ Ատկինսոն (, ), ավստրալիացի գրող, բնագետ և նկարազարդող։ Չնայած նա իր կյանքի ընթացքում հայտնի էր իր գեղարվեստական ​​գրականությամբ, նրա երկարատև նշանակալիությունը կապված է իր կատարած բուսաբանական աշխատանքի հետ։

Կենսագրություն 
Ծնվել է Ավստրալիայում։ Նրա հայրը մայրցամաքի գյուղատնտեսության մասին առաջին գրքերից մեկի հեղինակն է («Հաշվետվություն Նոր Հարավային Ուելսի գյուղատնտեսության և արածեցման մասին», 1826)։ Մահացել է, երբ Լուիզան 8 շաբաթական էր։ Մայրը  նաև պատմություններ էր գրում երեխաների համար։ Ստացել է տնային կրթություն։

Մանուկ հասակից տառապում էր սրտի հիվանդությամբ։ Մահացել է երեխայի լույս աշխարհ գալուց մի քանի օր անց։

Գիտական ​​և ստեղծագործական գործունեություն 
Լուիզա Ատկինսոնը համարվում է 19-րդ դարի Ավստրալիայի առաջատար բուսաբաններից մեկը։ Նա մի քանի ուղևորություն է կատարել դեպի Ավստրալիայի հեռավոր շրջաններ, որտեղ ուսումնասիրել է բուսական և կենդանական աշխարհը։

Նա կենդանաբան էր, տաքսիդերմիստ։ Բուսաբանության հանդեպ նրա սերը արտահայտվում էր իր ողջ բազմազանությամբ։ Նրան են վերագրվում Կապույտ լեռներում և Նոր Հարավային Ուելսի հարավում աճող մի քանի նոր բույսերի տեսակների հայտնաբերումը։ Նրա պատվին անվանակոչվել են Atkinsonia, Erechtites atkinsoniae և Epacris calvertiana, ինչպես նաև fern D. atkinsonii բույսերը։

Նա իր աշխատանքները պատկերազարդել է կենդանիների, թռչունների, միջատների, սողունների պատկերներով, նկարել է լանդշաֆտներ։

Հոդվածներ է գրել «The Sydney Morning Herald» և «Horticultural Magazin» ամսագրերում։

Ատկինսոնը նաև Ավստրալիայի առաջին կին գրողներից է։ Ավստրալուհի կնոջ գրած առաջին՝ «Gertrude the Emigrant» (1857) վեպի հեղինակն է։

Ընտրված մատենագրություն 
 Gertrude the Emigrant: A Tale of Colonial Life by an Australian Lady (1857)
 Cowanda: The Veteran’s Grant: an Australian Story by the Author of Gertrude (1859)
 Debatable Ground of the Carlillawarra Claimants (1861)
 Myra (1864)
 Tom Hellicar’s Children (1871)
 Bush Home
 Tressa’s Resolve (1872)

Պատկերասրահ

Ծանոթագրություններ

Արտաքին հղումներ 
 Քերոլայն Լուիզա Ուարինգ Ատկինսոն (1834-1872)

Ավստրալիայի գրողներ
Կին
19-րդ դարի գրողներ
Ավստրալիացի նկարչուհիներ
19-րդ դարի կին գրողներ
Բնօրինակում անաղբյուր հոդվածներ
Ավստրալիացի բնագետներ
Ավստրալիացի լրագրողներ
Ավստրալիացի հասարակական գործիչներ
19-րդ դարի վիպասաններ